《友人依首尾对格赋一律余亦效颦次韵》
明代·黄淮

十年冀北淹尘迹，万里瓯东忆故乡。春树笼云音信远，圜扉扃月梦魂长。

旧时亲友多应少，负郭湖田半已荒。自愧驾骀犹伏枥，不如鸿雁得随阳。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。